पाएं अपने शहर की ताज़ा ख़बरें और फ्री ई-पेपरडाउनलोड करें
रविवार दोपहर बंडा के पास दो तेज रफ्तार कार आपस में टकरा गईं। हादसे में एक महिला व पुरूष घायल हो गए। जिन्हें तुरंत बंडा सामुदायिक स्वास्थ्य केन्द्र ले जाया गया। वहां से डॉक्टरों ने प्राथमिक उपचार को बाद घायलों को जिला अस्पताल रेफर कर दिया। बंडा पुलिस ने बताया कि बंडा से 6 किलोमीटर दूर सौरई से हनौता पटकुई के बीच पड़ने वाले वेयर हाउस के पास दो रविवार दोपहर तेज गति से आ रही दो कार आमने-सामने से टकरा गईं। दोनों चालकों ने नियंत्रण करने की कोशिश की इससे बड़ा हादसा नहीं हो पाया।
पुलिस ने बताया कि इस एक्सीडेंट में एक कार का चालक विनय अहिरवार (27) व कार में बैठी एक महिला घायल हुई है। कार चालक को ज्यादा चोटें आई हैं। हादसे की जानकारी मिलते ही बंडा पुलिस व एसडीओपी मौके पर पहुंचे और घायलों को तुरंत निजी वाहनों से सामुदायिक स्वास्थ्य केन्द्र भेजा। वहां से डॉक्टरों ने घायलों को जिला अस्पताल भेज दिया। पुलिस ने बताया कि अब तक दोनों पक्ष से किसी की शिकायत न मिलने से मामला दर्ज नहीं किया गया है। पुलिस हादसे की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn